চট্টগ্রাম ব্যুরো: চিটাগাং চেম্বার সভাপতি মাহবুবুল আলম ১৪ জুলাই এক জরুরী পত্রের মাধ্যমে চট্টগ্রাম-ঢাকা মহাসড়কে পণ্য পরিবহনে এক্সেল লোড নিয়ন্ত্রণ স্থায়ীভাবে বাতিল করার জন্য সড়ক পরিবহন ও সেতুমন্ত্রী ওবায়দুল কাদের এম.পি’র প্রতি অনুরোধ জানিয়েছেন। পত্রে তিনি বলেন-রমজান পরবর্তীতে আবারও ২ (দুই) এক্সেল (৬ চাকা) বিশিষ্ট মোটরযানের মাধ্যমে মাত্র ১৩ টন ওজন নির্দিষ্ট করে দেয়ার ফলে শিল্পের কাঁচামাল, ভোগ্য ও নিত্যপ্রয়োজনীয় পণ্য পরিবহন ব্যয় কেজি প্রতি ৩/৪ টাকা পর্যন্ত বৃদ্ধি পেয়েছে।